b'\n_START_ARTICLE_\nJohn Newton\n_START_SECTION_\nBakgrunn\n_START_PARAGRAPH_\nJohn Newton dro til sj\xc3\xb8s med sin far frem til 1742. I februar 1744 ble han tvangsrekruttert til marinen av en av admiralitetens presspatruljer. P\xc3\xa5 krigsskipet Harwich opplevde han i september 1744 kapringen av det franske skip Solide. Deretter gjorde han tjeneste blant annet p\xc3\xa5 slaveskipet Levant som steward. Etter en alvorlig sykdom (sannsynligvis malaria) slo han seg i 1745 ned i det som senere ble Sierra Leone og f\xc3\xb8rte der et lastefullt og utsvevende liv. Ved en anledning ble han selv gjort til slave; slavehandleren Amos Clowe tok ham til fange og bragte ham i land og gav ham til sin hustru, Prinsesse Peye av sherbrofolket. Hun behandlet ham like brutal som sine \xc3\xb8vrige slaver. Han etter en tid ble han reddet fra slaveriet. _NEWLINE_Deretter var han passasjer p\xc3\xa5 Greyhound p\xc3\xa5 ferd langs Afrikas kyst._NEWLINE_Etter en farlig overfart i 1748 omvendte han seg den 10.mai samme \xc3\xa5ret til kristen tro. Dette f\xc3\xb8rte rett nok ikke umiddelbart til at han sluttet \xc3\xa5 seile p\xc3\xa5 slaveskip. Han steg til og med i gradene under slavetransportene og ble kaptein, og som dette hadde han ansvar for tre slavetransporter. S\xc3\xa5 fikk han slag, og s\xc3\xa6rlig av den grunn fulgte han et leges r\xc3\xa5d om \xc3\xa5 slutte med sj\xc3\xb8fart og dermed med slavetransport.\n_START_SECTION_\nOmvendelse, motstander av slavehandelen\n_START_PARAGRAPH_\nDet skulle ta tretti \xc3\xa5r til f\xc3\xb8r han gjorde seg kjent som motstander av slaveriet._NEWLINE_Fra august 1755 fikk han en stilling som sakkyndig ved tollhuset i Liverpool. I 1762 fortalte han i brev til baptistpastoren John Fawcett om sin omvendelse til kristendommen. Han vendte seg da bort fra slavehandelen og begynte \xc3\xa5 studere teologi. Han ble samtidig en sterk talsmann mot slaveriet. _NEWLINE_Han ble ordinert som prest i Church of England i 1764, og Newton ble sjeles\xc3\xb8rger i Olney i Buckinghamshire.\n_START_SECTION_\nSalmedikter\n_START_PARAGRAPH_\nDer begynte han ogs\xc3\xa5 begynte i skrive hymner sammen med poeten William Cowper. \xc2\xabAmazing Grace\xc2\xbb ble skrevet til en seremoni f\xc3\xb8rste nytt\xc3\xa5rsdag 1773. Det er ikke kjent om denne framf\xc3\xb8ringen var med musikk. Den ble gitt ut i trykket versjon i 1779 gjennom Newton og Cowpers utgivelse av salmesamlingen Olney Hymns, men forble relativt ukjent i England, men i USA ble den popul\xc3\xa6r under b\xc3\xb8lgen av religi\xc3\xb8se vekkelser tidlig p\xc3\xa5 1800-tallet.'